**Ευθύς - πλάγιος λόγος Θεωρία**

ΕΥΘΥΣ ΛΟΓΟΣ

Ο λόγος κατά τον οποίο ακούμε ή διαβάζουμε τα λόγια κάποιου προσώπου έτσι ακριβώς όπως τα είπε λέγεται **ευθύς λόγος**.

Στον ευθύ λόγο τα λόγια του προσώπου που μιλάει τα βάζουμε μέσα σε εισαγωγικά ή βάζουμε μπροστά από τα λόγια του μια παύλα.

ΠΛΑΓΙΟΣ ΛΟΓΟΣ

Ο λόγος κατά τον οποίο ακούμε ή διαβάζουμε τα λόγια κάποιου προσώπου όχι ακριβώς όπως τα είπε αλλά όπως μας τα μεταφέρει ένα άλλο πρόσωπο λέγεται πλάγιος λόγος.

Στον πλάγιο λόγο δε βάζουμε εισαγωγικά ή παύλες.

ΠΩΣ ΜΕΤΑΦΕΡΟΥΜΕ ΤΟΝ ΕΥΘΥ ΛΟΓΟ ΣΕ ΠΛΑΓΙΟ

Όταν μετατρέπουμε τον ευθύ λόγο σε πλάγιο, κάνουμε κι ορισμένες αλλαγές σχετικά με :

    Τα **πρόσωπα που μιλούν**, τα οποία πρέπει να το δηλώνουμε είτε με το όνομά τους ή με κάποια αντωνυμία.

|  |  |
| --- | --- |
| ΕΥΘΥΣ ΛΟΓΟΣ | ΠΛΑΓΙΟΣ ΛΟΓΟΣ |
| -         Πότε θα φύγεις;-         Αύριο θα φύγω. | Η **Μαρία** ρώτησε το **Νίκο**πότε θα φύγει κι **εκείνος** απάντησε πώς θα φύγει αύριο. |

    Τους **συνδέσμους** (ότι, πως, να, αν κ.α.), που πολλές φορές είναι απαραίτητο να τους προσθέσουμε για να συνδεθούν οι προτάσεις μεταξύ τους.

|  |  |
| --- | --- |
| ΕΥΘΥΣ ΛΟΓΟΣ | ΠΛΑΓΙΟΣ ΛΟΓΟΣ |
| «Φύγε αμέσως» του φώναξε.«Θα φύγω όποτε θέλω» της είπε. | Του φώναξε **να** φύγει αμέσως κι εκείνος της είπε **πως**θα έφευγε όποτε ήθελε. |

    Τα πρόσωπα των ρημάτων(που συνήθως μπαίνουν στο τρίτο πρόσωπο) και τις αντωνυμίες.

|  |  |
| --- | --- |
| ΕΥΘΥΣ ΛΟΓΟΣ | ΠΛΑΓΙΟΣ ΛΟΓΟΣ |
| -         Θα έρθεις μαζί μου;-         Δεν ξέρω ακόμα. | Τον ρώτησε αν θα έρθει μαζί της και εκείνος απάντησε πως δεν ήξερε ακόμη. |

    **Προσθέτουμε τα ρήματα** που χρειάζονται, αν δε μας δίνονται, για να εισάγουμε τον πλάγιο λόγο. Τα ρήματα που χρησιμοποιούμε συνήθως είναι τα λέω, υποστηρίζω, ρωτώ, απαντώ, παρακαλώ, ζητώ κ.ά.

|  |  |
| --- | --- |
| ΕΥΘΥΣ ΛΟΓΟΣ | ΠΛΑΓΙΟΣ ΛΟΓΟΣ |
| «Εγώ δε θέλω να έρθω». | **Είπε** ότι αυτή δε θέλει να έρθει. |

Όταν μετατρέπουμε τον ευθύ σε πλάγιο λόγο, μπορεί να υπάρξουν αλλαγές και στους χρόνους των ρημάτων, ανάλογα  με το τι θέλει να πει κάθε φορά ο ομιλητής.

|  |  |
| --- | --- |
| ΕΥΘΥΣ ΛΟΓΟΣ | ΠΛΑΓΙΟΣ ΛΟΓΟΣ |
| «Πού πας;» με ρώτησε. | Με ρώτησε πού πάω. Ή Με ρώτησε πού πήγαινα. |

**Ασκήσεις**

1. Να μετατρέψεις τον ευθύ λόγο σε πλάγιο χρησιμοποιώντας τα ρήματα της παρένθεσης.

(ρώτησε, προειδοποίησε, ζήτησε, ενημέρωσε, παρακάλεσε, απείλησε, επέμεινε)

🟏 «Βοήθησέ με να δέσω τα κορδόνια μου» είπε ο Μάνος στη μητέρα του.

Ο Μάνος ζήτησε από τη μητέρα του να τον βοηθήσει να δέσει τα κορδόνια του

🟏 «Πότε σκοπεύεις να γυρίσεις στο νησί;» είπε η Μαρία στο Νικήτα.

Η Μαρία ρώτησε τον Νικήτα πότε σκοπεύει να γυρίσει στο νησί.

🟏 «Δώσε μου τα λεφτά, αλλιώς θα σου κάνω κακό» είπε ο ληστής.

Ο ληστής τον απείλησε ότι θα του κάνει κακό, αν δεν του δώσει τα λεφτά.

🟏 «Πρέπει να με πιστέψεις, διότι σου λέω την αλήθεια» του είπε η Άννα.

Η Άννα επεμεινε να την πιστέψει, διότι του έλεγε την αλήθεια.

🟏 «Θα καθυστερήσω λίγο, γιατί έχει πολλή κίνηση» της είπε στο τηλέφωνο.

Την ενημέρωσε ότι θα καθυστερήσει λίγο, γιατί έιχε πολλή κίνηση.

🟏 «Ο δρόμος γλιστράει λόγω σφοδρής χιονόπτωσης» είπε ο πατέρας μου.

Ο πατέρας μου με προειδοποίησε ότι ο δρόμος γλιστράει λόγω σφοδρής χιονόπτωσης.

🟏 «Καθίστε, σας παρακαλώ, στη θέση σας» της είπε.

Την παρακάλεσε να καθίσει στην θέση της.

1. Να μετατρέψεις τον πλάγιο λόγο σε ευθύ.

⚫ [Τη ρώτησε πόσο είχε αγοράσει το φόρεμα](file:///C%3A%5CDOCUME~1%5Ca%5CLOCALS~1%5CTemp%5Cmsohtml1%5C01%5Cclip_image002.jpg).

«Πόσο αγόρασες το φόρεμα;» τη ρώτησε.

⚫ Μας πρότειναν να πάμε απόψε σινεμά.

«Πηγαίνετε σινεμά απόψε» μας είπαν.

⚫ Η μητέρα είπε στο Γιάννη να καθίσει να διαβάσει και αυτός απάντησε ότι βαριέται.

«Κάθισε να διαβάσεις» είπε η μητέρα στον Γιάννη και αυτός απάντησε: «βαριέμαι».

⚫ Ο Δημήτρης ρώτησε το κορίτσι πώς και ήρθε τόσο νωρίς και εκείνο του απάντησε ότι ήθελε να του δώσει κάτι.

Ο Δημήτρης ρώτησε το κορίτσι: «Πώς και ήρθες τόσο νωρίς;» κι εκείνο απάντησε: «Ήθελα να σου δώσω κάτι».